gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl sv en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Federación Ecoloxista demanda a suspensión cautelar do proceso eólico
Sábado, 01 de outubro de 2022
Vén de presentar un escrito contra un proceso que, segundo denuncian, "beneficia a determinadas empresas enerxéticas en detrimento do patrimonio natural".
Tags: concurso eólico Industria
A Federación Ecoloxista Galega, que engloba os principais colectivos ecoloxistas do país, presentou un escrito na Consellaría de Industria para solicitar formalmente que se paralice o concurso eólico que este departamento ten en marcha. Esta federación considera que a orde do 6 de marzo de 2008, pola que se  regula o proceso, prorroga as políticas eólicas do PPdeG.
Nun comunicado, a FEG tilda a orde de “truco de legalidade dubidosa e dende logo eticamente repudiábel para beneficiar a determinadas empresas enerxéticas en detrimento do patrimonio natural galego”. A principal discordancia dos ecoloxistas con Industria ten que ver co feito de que a orde non está obrigada á Avaliación Ambiental Estratéxica. Segundo a FEG, a Xunta apóiase no antigo Plan Eólico da administración anterior para evitar este trámite mentres “curiosamente a Consellaría de Industria desenvolve en paralelo outro un plan sectorial para dous mil megavatios”
Os ecoloxistas denuncian que con esta orde vanse adxudicar os parques eólicos ás empresas en primeiro termo, logo estas elaboran un Estudo de Impacto Ambiental (EIA) e finalmente ten que ser a Consellaría de Medio Ambiente a que emite a Declaración de Impacto Medio Ambiental (DIA). Segundo a Federación Ecoloxista, denuncia que isto condiciona á propia Consellaría de Medio Ambiente xa que “economicamente é inviábel para a Xunta paralizar a posteriori calquera proxecto eólico pois tería que indemnizar á empresa por dereitos adquiridos”.
A FEG insiste en que se paralice o proceso até que o Goberno elabore un novo plan, do contrario xa anuncian que van pedir a dimisión do conselleiro de Innovación e Industria, Fernando Blanco, ao que lle advirten que pode pasar á historia por “unha das maiores e mellor planificada agresión ambiental ao conxunto do país”. Os ecoloxistas pídenlle á Consellaría de Medio Ambiente que faga cumprir as leis xa que do contrario “serían cómplices da desefeita emprendida por Industria”
Os ecoloxistas reiteran que apoian a produción de enerxía por medios renovábeis, como é o caso do eólico. Porén, aseguran que hai que preservar zonas que son de especial interese natural.
Poden ler o comunicado da FEG no Canal Verde
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A FEG pide que a Xunta agarde a contar co novo Plan Eólico
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto